Γεώργιος Δονάτος της Έσσης

Ο Γεώργιος Δονάτος (γερμ. Georg Donatus, 8 Νοεμβρίου 1906 - 16 Νοεμβρίου 1937Worldroots.com ) από τον Οίκο της Έσσης, ήταν διάδοχος στο Μεγάλο Δουκάτο της Έσσης & παρά τω Ρήνω και (1906-18), τιτουλάριος διάδοχος (1918-37) και μετά τιτουλάριος μέγας δούκας της Έσσης & παρά τω Ρήνω (1937).

Βιογραφία
Ο Γεώργιος Δονάτος Γουλιέλμος Νικόλαος Εδουάρδος Ερρίκος Κάρολος γεννήθηκε στο Ντάρμστατ και ήταν το πρώτο παιδί και ο πρωτότοκος γιος του Ερνέστου Λουδοβίκου της Έσσης & παρά τω Ρήνω και της Ελεονόρας, κόρης του Χέρμαν  του Ζολμς-Χόενζολμς-Λιχ. Από την πλευρά τού πατέρα του ήταν δισεγγονός της Βικτωρίας του Ηνωμένου Βασιλείου. 

Το 1931 νυμφεύτηκε τη μακρινή εξαδέλφη του, Καικιλία πριγκίπισσα της Ελλάδας και της Δανίας, στο Ντάρμστατ. Ήταν κόρη του Ανδρέα πρίγκιπα της Ελλάδας και της Δανίας και της εξαδέλφης του, Αλίκης του Μπάττενμπεργκ. Η Καικιλία ήταν τρισεγγονή της βασίλισσας Βικτωρίας. Απέκτησαν τέσσερα παιδιά.

Την 1η Μαΐου 1937 ο Γεώργιος Δονάτος και η σύζυγός του έγιναν μέλη του Ναζιστικού Κόμματος. Στις 9 Οκτωβρίου 1937 απεβίωσε ο πατέρας του, και τον διαδέχθηκε στον τίτλο του.

Στις 20 Νοεμβρίου 1937 o μικρότερος αδελφός του, Λουδοβίκος, θα νυμφευόταν στην Αγγλία. Ο Γεώργιος Δονάτος πήρε τα δύο μεγαλύτερα παιδιά του με τη νταντά τους, τη μητέρα του, την σε προχωρημένη κύηση σύζυγό του, έναν φίλο, τον πιλότο και δύο μέλη πλήρωμα, και με αεροπλάνο απογειώθηκαν για την Αγγλία. Ήταν 16 Νοεμβρίου 1937. Στην πτήση ο πιλότος θέλησε να κατεβεί στην Οστένδη του Βελγίου, παρά τον κακό καιρό. Το αεροπλάνο χτύπησε σε μία καμινάδα εργοστασίου και συνετρίβη. Ανάμσεσα στα συντρίμμια βρέθηκε η σορός ενός νεογέννητου που υποδήλωνε ότι η Καικιλία γέννησε εν πτήσει.

Ο γάμος έγινε τελικά μία ημέρα μετά το δυστύχημα σε μια πολύ μικρή και λιτή τελετή, όπου οι καλεσμένοι φορούσαν πένθιμα ρούχα. Αμέσως μετά ο Λουδοβίκος και η σύζυγός του, Μάργκαρετ Γκέντες, επισκέφτηκαν το σημείο του δυστυχήματος. 

Ο Γεώργιος Δονάτος και η οικογένειά του ετάφησαν στο Ρόζενχεε του Ντάρμστατ, ενώ συγγενείς και μεγάλο πλήθος κατοίκων παρακολούθησαν τη νεκρώσιμη εκφορά. Το τρίτο παιδί τους, η Ιωάννα, που δεν ήταν στο ταξίδι, υιοθετήθηκε από τον Λουδοβίκο και τη Μάργκαρετ, αλλά απεβίωσε δύο έτη μετά από μηνιγγίτιδα.

Οικογένεια
Νυμφεύτηκε το 1931 την Καικιλία, κόρη του Ανδρέα της Ελλάδας και της Δανίας και της εξαδέλφης του, Αλίκης του Μπάττενμπεργκ. Είχε τέσσερα τέκνα:
 Λουδοβίκος Ερνέστος Ανδρέας (1931 - 1937), απεβ. 6 ετών.
 Αλέξανδρος Γεώργιος Κάρολος Ερρίκος (1933 - 1937), απεβ. 4 ετών.
 Ιωάννα (1936 - 1939), απεβ. 3 ετών.
 θνησιγενής γιος (16 Νοεμβρίου 1937). Curse of Hesse - Time Magazine 29-11-1937. Searchers poking in the charred wreck of the plane stumbled on the remains of an infant, prematurely delivered when the plane crashed. Accessed 20-12-2009

Πρόγονοι

Παραπομπές

Εξωτερικοί σύνδεσμοι


Κατηγορία:Οίκος της Έσσης